bevrerust
Store norske leksikon,Biologi,Soppriket,Stilksporesopper,Urstilksporesopper,Ekte rustsopper,Rustsoppordenen,Pucciniaceae
Bevrerust er en slekt av uvanlig iøynefallende rustsopper som er vertvekslende mellom einer og forskjellige arter i rosefamilien.
I fuktig vær om våren sveller teleutosporehopene, som vokser på grener og nåler av eineren, til sterkt oransjegule, geléaktige masser. De kan da lett forveksles med vanlige gelésopper, men ved tørking forsvinner de nesten totalt og blir til et gulaktig belegg på einerkvistene. Skålruststadiet på verter i rosefamilien kommer om sommeren hovedsakelig på blader, men også på skudd, blomster og frukter og ser ut som små, bleke horn eller rør med pulveraktig sporemasse inni. Varieteter Det er tre arter i Norge.   Eplerust (Gymnosporangium tremelloides), som lokalt kan angripe eplebladene sterkt, sjeldnere fruktene  Hagtornrust (Gymnosporangium clavariiforme), som kan gjøre stor skade i hagtornhekker, men som også kan gå på pære og misdanne frukten.   Rognerust (Gymnosporangium cornutum), som er meget vanlig på blad av rogn og asal over hele landet. Den kalles ofte for hornrust fordi soppen danner 2-5 mm høye hornlignende utvekster på undersiden av bladene som blir gulflekkete på oversiden. Systematikk Nivå Norsk navn Vitenskapelig navn     Rike Sopp Fungi   Rekke Stilksporesopper Basidiomycota   Underrekke Urstilksporesopper Pucciniomycotina   Klasse Rustsopper Pucciniomycetes   Orden  Pucciniales   Familie  Pucciniaceae   Slekt Bevrerustsopper Gymnosporangium